اخلاق احمد دہلوی

اخلاق احمد دہلوی (پیدائش: 12 جنوری، 1919ء - وفات: 20 مارچ، 1992ء) اردو زبان کے پاکستان سے تعلق رکھنے والے ممتاز ادیب، خاکہ نگار اور براڈکاسٹر تھے۔

حالات زندگی 
اخلاق احمد دہلوی 12 جنوری، 1919ء کو کوچۂ چیلاں، دہلی میں پیدا ہوئے۔ تقسیم ہند کے بعد وہ پاکستان منتقل ہو گئے اور انہوں نے لاہور میں سکونت اختیار کی، ریڈیو پاکستان سے وابستہ ہو گئے۔ ان کا شمار ریڈیو کے چند اہم براڈکاسٹروں میں ہوتا ہے۔ ان کے خاکوں کے تین مجموعے اور بیان اپنا، پھر وہی بیان اپنا اور میرا بیان کے نام سے اشاعت پزیر ہوچکے ہیں۔ جبکہ ان کی خود نوشت سوانح عمری یادوں کا سفرکے نام سے شائع ہوئی۔

تصانیف 
 اور بیان اپنا (خاکے) 
 پھر وہی بیان اپنا (خاکے) 
 میرا بیان (خاکے) 
 یادوں کا سفر (خود نوشت سوانح عمری)

وفات 
اخلاق احمد دہلوی 20 مارچ، 1992ء کو لاہور، پاکستان میں وفات پاگئے۔

حوالہ جات 

1919ء کی پیدائشیں
1992ء کی وفیات
پاکستانی اردو مصنفین
پاکستانی مسلم شخصیات
دہلی کی شخصیات
لاہور کے مصنفین